
Overnat i Metroen
- Københavns Metro åbner billige hoteller i metrotunnel
Over de næste otte år arbejdes der på højtryk med at få Københavns Metros nye Cityring færdig, men allerede fra næste år er en stor del af de underjordiske udgravninger til stationer og metrotunnel færdige. Derfor har Metroselskabet besluttet, at Cityringen allerede fra oktober 2011 skal komme københavnerne til gavn i form af midlertidige underjordiske hoteller på de udgravede metrostrækninger, og en diskussion om projektet er blevet indledt med verdens førende hotelbookingportal på internettet, Hotels.com. 
Hoteller åbner i metroen

Frem til 2018 arbejdes der med at få Københavns Metros Cityring færdig, som forbinder city med brokvartererne og Frederiksberg. 15,5 km. tunnelbane og 17 stationsområder skal graves ud, og arbejdet er allerede godt i gang, og allerede fra 2011 vil flere af metrostrækningerne være færdigudgravede og stabiliserede. For at give så mange mennesker som muligt glæde af metroen allerede nu, har Metroselskabet derfor besluttet, at de udgravede underjordiske strækninger lige så godt kan åbnes for offentligheden fra oktober næste år.
Metroselskabet har derfor besluttet, at oprette midlertidige underjordiske hoteller, på de udgravede strækninger, som senere skal blive til metrostationer. Efterhånden som flere metrostationer er færdigudgravede, vil flere hoteller komme til. Ved hjælp af opstillede skillevægge kan hver metrostation rumme op til 20 små hotelværelser, og priserne kommer til at ligge i den billige ende.
”Idéen er, at de midlertidige underjordiske hoteller langs Cityringen skal give både danskere og udenlandske turister mulighed for at opleve København på en alternativ måde og samtidigt få et lille indblik i, hvordan Cityringen kommer til at binde byen sammen. På den måde kan folk få glæde af den kommende metrostrækning allerede nu,” fortæller Metroselskabets kommunikationschef, Lise Hein.
Metrohoteller kan bookes hos Hotels.com

Selvom det første underjordiske hotel endnu ikke er færdigbygget og hotellernes navn ikke er endeligt besluttet endnu, har Metroselskabet allerede indledt en diskussion med hotelbookingportalen, Hotels.com, om at blive den eneste hotelbookingportal, som kommer til at udbyde de midlertidige metro-hoteller. Hotels.com udbyder mere end 110.000 hoteller verden over, og de glæder sig til fremover også at kunne tilbyde deres kunder muligheden for at opleve en nat i Københavns Metro.
”Hos Hotels.com synes vi, at det er en innovativ og sjov idé at åbne midlertidige hoteller i den københavnske metros underjordiske tunnel, og vi glæder os til at kunne tilbyde vores kunder denne unikke mulighed for en anderledes hoteloplevelse. Samtidig betyder metro-hotellernes billige hotelpriser, at alle kan få råd til at bo på hotel på nogle af de mest centrale steder i København,” udtaler Veronica Strand, markedsmanager i Danmark for Hotels.com.

Om Hotels.com


Som medlem af Expedia-gruppen, som opererer på alle større markeder, tilbyder Hotels.com mere end 110.000 kvalitetshoteller, bed & breakfasts og hotellejligheder verdens over. Hotels.com har prisgaranti, hvilket vil sige, at hvis en kunde kan finde den samme bookingaftale andetsteds på et allerede betalt hotel, vil Hotels.com matche prisen. Hotels.com drager nytte af at indgå i et af verdens største forhandlingsteams indenfor hotelbranchen, som forhandler de bedste priser til deres kunder. Derudover findes der, på Hotels.com, mere end 1,3 mio. brugeranmelder fra kunder, som rent faktisk har boet på hotellerne, hvilket er med til at sikre Hotels.com’s kunder den bedst mulige information forud for en booking. I februar 2009 vandt Hotels.com The Gold Award i WebUser Magazine i kategorien ”bedste hotelbookingsite”. Rejsende kan booke hoteller online eller ved at kontakte vores flersprogede kundeservicecenter på 80 60 18 24. 





I november 2009 kårede danskerne Hotels.com som ”Bedste Online Hotelbooking Site” ved den årlige Danish Travel Awards. 





Om Metroselskabet


Metroselskabet ejes af � HYPERLINK "http://www.kk.dk/" �Københavns Kommune� (andel 50,0 %), � HYPERLINK "http://transportministeriet.dk/sw232.asp" �Staten ved Transportministeriet �(andel 41,7 %) og � HYPERLINK "http://www.frederiksberg.dk/" �Frederiksberg Kommune� (andel 8,3 %). Metroselskabet har ansvaret for projektering og anlæg af Cityringen - den nye Metroline - der efter planen skal sættes i drift i 2018. 








